
_START_ARTICLE_
Yngre Læger
_START_PARAGRAPH_
Yngre Læger (eller blot YL), er en forening under Lægeforeningen, som særligt har til formål at varetage yngre lægers faglige og økonomiske interesser samt at yde støtte til medlemmer i tilfælde af konflikt. Foreningen har ca. 11.000 medlemmer, og gennemsnitsalderen er ca. 39 år._NEWLINE_De fleste medlemmer er i gang med at uddanne sig til speciallæger og ca. en fjerdedel er allerede speciallæger._NEWLINE_Foreningens tidligere navn var Foreningen af Yngre Læger (FAYL).